Жертвите на коронавируса в САЩ надхвърлиха 100 000 Заболяването е убило повече хора , отколкото войните в Ирак , Виетнам и Корея взети заедно Жертвите на новия коронавирус в САЩ надхвърлиха 100 000 души , показват данни на „ Ройтерс “ . С намаляването на дневната бройка на смъртните случаи в страната бизнесите постепенно отварят врати , а американците се завръщат към нормален живот след повече от 2 месеца карантина , пише агенцията . През месец май средно по 1400 американци са умирали от новия коронавирус ежедневно , което е намаляване спрямо пика от 2000 през април . За около 3 месеца са починали повече американски граждани , отколкото във войните в Корея , Виетнам и Ирак ( 2003 - 2011 г . ) взети заедно . Новият респираторен вирус е убил повече хора , отколкото епидемията от СПИН за периода 1981 - 1989 г . и е много по - смъртоносен спрямо сезонния грип от десетилетия насам . Последният път , когато сезонният грип е убил толкова много хора в САЩ е през 1975 / 58 г . , когато заболяването взима 116 000 жертви . От 20 - те най - силно засегнати държави от заболяването по смъртни случаи на глава от населението САЩ е 8 - а държава с 3 смъртни случая на 10 000 души . Първа е Белгия с 8 / 10 000 , следвана от Испания , Великобритания и Италия , по данни на „ Ройтерс “ .